CELEX: 62011TN0590
Language: el
Date: 2011-11-14 00:00:00
Title: Υπόθεση T-590/11: Προσφυγή της 14ης Νοεμβρίου 2011 — S & S Szlegiel Szlegiel i Wiśniewski κατά ΓΕΕΑ — Scotch & Soda (SODA)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/61
            
         
      Προσφυγή της 14ης Νοεμβρίου 2011 — S & S Szlegiel Szlegiel i Wiśniewski κατά ΓΕΕΑ — Scotch & Soda (SODA)
      (Υπόθεση T-590/11)
      (2012/C 25/117)
      Γλώσσα του δικογράφου της προσφυγής: η αγγλική
      
         Διάδικοι
      
      
         Προσφεύγουσα: S & S Piotr Szlegiel Jacek Szlegiel i Robert Wiśniewski sp. j. (Gorzów Wielkopolski, Πολωνία) (εκπρόσωπος: R. Sikorski, adwokat)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Scotch & Soda BV (Hoofddorp, Κάτω Χώρες)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 25ης Αυγούστου 2011, στην υπόθεση R 1570/2010-2·
               
            
                  —
               
               
                  να απορρίψει την ανακοπή υπ’ αριθ. B1438250 στο σύνολό της·
               
            
                  —
               
               
                  να υποχρεώσει το καθού να προβεί στην καταχώριση του αιτηθέντος σήματος και
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι και κύρια επιχειρήματα
      
      
         Αιτούσα: Η προσφεύγουσα.
      
         Σήμα προς καταχώριση: Το λεκτικό σήμα «SODA», για προϊόντα της κλάσεως 25 — Αίτηση καταχωρίσεως κοινοτικού σήματος υπ’ αριθ. 6970875.
      
         Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών.
      
         Αντιταχθέν σήμα ή σημείο: Το καταχωρισμένο υπ’ αριθ. 3593498 κοινοτικό λεκτικό σήμα «SCOTCH & SODA» για προϊόντα της κλάσεως 25.
      
         Απόφαση του τμήματος ανακοπών: Απορρίπτει την αίτηση καταχωρίσεως κοινοτικού σήματος στο σύνολό της.
      
         Απόφαση του τμήματος προσφυγών: Απορρίπτει την προσφυγή.
      
         Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών: α) δεν έκρινε ότι υπήρχαν επαρκείς οπτικές, ακουστικές και εννοιολογικές διαφορές μεταξύ των σημάτων, ιδίως στο πλαίσιο της αναλύσεως της εννοιολογικής σημασίας τους· β) δεν εντόπισε και ανέλυσε το κυρίαρχο στοιχείο των αντιπαρατιθέμενων σημάτων· γ) δεν έλαβε δεόντως υπόψη το επίπεδο προσοχής του μέσου καταναλωτή της οικείας κατηγορίας προϊόντων.